สวัสดีคะคุณ ดิฉันอายุ 27 ปี เคยมีเพศสัมพันธ์กับแฟนแล้ว แต่นานๆทีปีละหน เพราะยังไม่ได้แต่งงานคะ ดิฉันมีเรื่องกลุ้มใจมากเกี่ยวกับอาการคันช่องคลอดของดิฉันที่เป็นเรื้อรังมาเป็นปี ดิฉันเคยไปพบตรวจภายใน มา 2 ครั้ง ครั้งแรกระบุว่าติดเชื้อรา จ่ายยามาให้ทาน และยาทาฆ่าเชื้อราอีก 1 หลอด ระหว่างทานยาอาการดีขึ้นแต่พอหมดยาก็เป็นอีก แค่ยาทายังอยู่ ดิฉันจึงทายาเช้าเย็นก็ไม่หายคะ และมีอาการแสบด้วยเมื่อทายาติดต่อกันหลายวันดิฉันจึงหยุดยา อาการคันก็ยังเรื้อรังมาเรื่อยๆประมาณ 2 เดือนไม่หายขาด เป็นๆหายๆ ตลอด จนไม่ไหวแล้วจึงไปพบอีก ครั้งที่ 2 กลับไปรพ.เดิม แต่ตรวจกับอีกคน ให้ขึ้นขาหยั่งแล้วเอาอะไรไม่รู้มาป้ายๆไปไม่ได้สอดเข้าข้างใน เสียงพูดกับพยาบาลว่าช่องคลอดค่อนข้างจะสนิทไม่น่าจะสอดยาได้ พอลงจากขาหยั่งก็แจ้งว่าจะจ่ายเป็นยาทานให้ เป็นยาฆ่าเชื้อรา 2 ตัวและให้ยาทาแก้แพ้อีก 1 หลอด ครั้งนี้ระหว่างทานยาดิฉันไม่ได้หายคันซะทีเดียวยังมีอาการคันเป็นบางครั้ง เวลาคันดิฉันจะเอายาทาที่ให้มาทาซึ่งช่วยลดอาการคันได้ดีมากคะ ทาเช้า 1 ครั้งไม่คันเลยทั้งวัน แต่ก็ไม่หายขาดนะคะ เพราะบางครั้งช่วงกลางคืนจะคัน หรือตอนเช้าตื่นนอนก็จะคัน และดิฉันสังเกตตัวเองจะคันบ่อยมากในช่วงก่อนประจำเดือนมา ระหว่างที่ประจำเดือนมาไม่มีอาการคันเลยคะ หายสนิทเลย ดิฉันกลุ้มใจมากกับเรื่องนี้ เวลาไปพบก็ค่อนข้างอาย และเมื่อจะเล่าให้ลึกถึงอาการก็เหมือนไม่มีเวลารับฟังมากนักคะ ทุกวันนี้ดิฉันเครียดมากจนไมีกล้ามีอะไรกับแฟน คุณช่วตดิฉันด้วยนะคะ 😢
สวัสดีค่ะ ก่อนอื่นคงต้องแนะนำก่อนนะค่ะ ว่าปกติแล้วบริเวณช่องคลอดจะมีเชื้อที่อาศัยอยู่ปกติ ซึ่งก็มีเรื่องของเชื้อราด้วยค่ะ การที่มีการตกขาว และมีอาการคันช่องคลอดส่วนใหญ่มักเกิดจากสุขลักษณะค่ะ ต้องพยายามทำความสะอาดบริเวณนี้ให้แห้งตลอดเวลาค่ะ แนะนำให้เวลาเข้าห้องน้ำให้ใช้กระดาษชำระซับบ่อยๆค่ะ เนื่องจากถ้ามีการหมักหมมจะทำให้ เกิดการคันได้ค่ะ อีกเรื่องไม่แนะนำในเรื่องของการสวนล้างช่องคลอดนะค่ะ จะทำให้ความเป็นกรด่างบริเวณช่องคลอดผิดไปค่ะ ทำให้มีการอักเสบเรื้อรังของช่องคลอดได้ค่ะ แต่ถ้าเริ่มมีปัญหาตกขาวเปลี่ยนสี ปวดท้องน้อยแนะนำให้พบแพทย์สูตินรีเวชค่ะที่สำคัญตอนนี้แนะนำทำความสะอาดค่ะ ใช้แผ่นรองชั้นในถ้าจำเป็นค่ะ